Pentti Huovinen

Pentti Olavi Huovinen (s. 14. lokakuuta 1956 Helsinki) on Turun yliopiston bakteeriopin professori (emeritus). Koulutukseltaan hän on lääketieteen ja kirurgian tohtori (TY 1984) sekä kliinisen mikrobiologian erikoislääkäri (TY 1990). Sivutoimisen kanttoriurkurin tutkinnon hän suoritti 1980 (Turun tuomiokapituli).

Vuosina 2014–2019 Huovinen toimi Turun yliopiston lääketieteellisen tiedekunnan päätoimisena dekaanina. Ennen siirtymistään Turun yliopistoon syksyllä 2010 hän toimi Terveyden ja hyvinvoinnin laitoksen (THL) ja sitä edeltäneen Kansanterveyslaitoksen (KTL) tutkimusprofessorina, osastonjohtajana sekä Kansanterveyslehden päätoimittajana. Hän on tehnyt tutkimustyötä KTL:n, THL:n ja Turun yliopiston lisäksi Harvard Medical Schoolissa Bostonissa ja saanut johtamistaidon koulutuksen Philadephiassa Wharton Schoolissa. Hän on julkaissut runsaat 400 tieteellistä artikkelia ja oppikirjan kappaletta ja toimittanut useita oppikirjoja. Huovinen on käynyt 2017 Valtakunnallisen maanpuolustuskurssin (kurssi nro 222).

Vuonna 2009 Huovinen oli Helsingissä järjestetyn European Congress of Clinical Microbiology and Infectious Disease -kongressin presidentti. Kongressi oli toiseksi suurin Suomessa koskaan järjestetty kongressi, johon otti osaa yli 8000 henkeä 101 eri maasta. Vuosina 2020–2021 hän toimi valtioneuvoston asettamassa koronaviruspandemian ensimmäisen vaiheen torjuntatoimia tutkivassa, Onnettomuustutkintakeskuksen yhteyteen perustetussa riippumattomassa tutkintaryhmässa, joka antoi raporttinsa 30. kesäkuuta 2021.

Huovinen on myös tiedetoimittaja ja tietokirjailija. Hän on toiminut KTL-lehden päätoimittajuuden lisäksi kolumnistina muun muassa useissa Ylen maakuntaradioissa ja Turun Sanomissa, julkaissut useita tietokirjoja sekä toiminut Suomalaisen Lääkärikirjan (WSOY 2006) päätoimittajana. Hän on saanut muun muassa lääketieteen toimittajien myöntämän Hyvän Tiedon Omenan 1997, Tiedonjulkistamisen valtionpalkinnon 2008 sekä Euroopan kliinisen mikrobiologian ja infektiotautien yhdistyksen (ESCMID) Award of Excellence -palkinnon 2008. Finland Convention Bureaun Pro Congress palkinto hänelle myönnettiin 2010. Suomen tietokirjailijat ry myönsi Huoviselle Warelius-tietokirjailijapalkinnon vuonna 2012. Vuonna 2021 hänelle myönnettiin suomalaisen nobelistin A.I. Virtasen nimeä kantava palkinto. Tasavallan presidentti myönsi hänelle 2018 Suomen Valkoisen Ruusun ritarikunnan ensimmäisen luokan ritarimerkin (SVR R1).

Turun Lääketieteenkandidaattiseura (TLKS) valitsi professori Pentti Huovisen Seuran Wanhimmaksi 2022–2023. Seuran Wanhimmaksi valitaan yksi Turun yliopiston lääketieteellisen tiedekunnan professoreista.

Huovinen on toiminut Turun Seudun Osuuspankin hallintoneuvoston puheenjohtajana ja Turun konservatorion kannatusyhdistyksen puheenjohtajana, sekä toimii Sakari Alhopuron säätiön hallituksen puheenjohtajana ja Maud Kuistilan Muistosäätiön hallituksen jäsenenä.  Hän oli kokoomuksen ehdokkaana Varsinais-Suomessa vuoden 2007 eduskuntavaaleissa, ja tuli ensimmäiselle varasijalle. Turun kaupunginvaltuustossa hän toimi vuodesta 2008 vuoteen 2021. Hän on toiminut Varsinais-Suomen sairaanhoitopiirin valtuuston puheenjohtajana, Turun kaupunginvaltuuston varapuheenjohtajana, Kokoomuksen valtuustoryhmän puheenjohtajana, Varsinais-Suomen maakuntahallituksen jäsenenä, kirkolliskokousedustajana sekä Turun ja Kaarinan yhteisen kirkkovaltuuston puheenjohtajana.

Pentti Huovisen isä oli tuomiorovasti Lauri Huovinen.

 Julkaisut 
 Hänninen, Pentti & Huovinen, Pentti. Infektiotaudit. Helsinki: WSOY, 1990. .
 Hänninen, Pentti & Huovinen, Pentti. Infektiotaudit. Helsinki: WSOY, 1994. . 


 Arvilommi, Heikki, Huovinen Pentti & Viljanen, Matti. Kirsikoita kihtiin. Lääkärit pakisevat. Helsinki: WSOY, 2004. .

 Huovinen, Pentti (päätoim). Suomalainen lääkärikirja. Helsinki: WSOY, 2006. . 

 Huovinen, Pentti & Ziegler, Thedi. Influenssa. Pandemiaviruksen päiväkirja. Helsinki: Kustannus Oy Duodecim, 2011. .
 Huovinen, Pentti. Tanssii bakteerien kanssa. Helsinki: Kustannus Oy Duodecim, 2012. .
 Huovinen, Pentti. Parantavat bakteerit. Helsinki: WSOY, 2021. .

Tärkeimpiä tieteellisiä julkaisuja  
 Huovinen P, Toivanen P. Trimethoprim resistance in Finland after five years' use of plain trimethoprim. Br Med J 1980;280:72-74 (article). 
 Huovinen P, Mäntyjärvi R, Toivanen P. Trimethoprim resistance in hospitals. Br Med J 1982;284:782-784 (article). 
 Huovinen P, Lahtonen R, Ziegler T, Meurman O, Hakkarainen K, Miettinen A, Arstila P, Eskola J, Saikku P. Pharyngitis in adults; the presence and co-existence of viruses and bacterial organisms. Ann Intern Med 1989;110:612-616. 
 Viljanen MK, Peltola T, Junnila SYT, Olkkonen L, Järvinen H, Kuistila M, and Huovinen P. Outbreak of diarrhoea due to Escherichia coli O111:B4 in schoolchildren and adults; association of Vi antigen-like reactivity. Lancet 1990;336:831 
 Seppälä H, Nissinen A, Järvinen H, Huovinen S, Henriksson T, Herva E, Holm SE, Jahkola M, Katila M-L, Klaukka T, Kontiainen S, Liimatainen O, Oinonen S, Passi-Metsomaa L, and Huovinen P. Resistance to erythromycin in group A streptococci. N Engl J Med 1992;326:292-297. 
 Seppälä H, Klaukka T, Vuopio-Varkila J, Muotiala A, Helenius H, Lager K, Huovinen P and the Finnish Study Group for Antimicrobial Resistance. The effects of changes in the consumption of macrolide antibiotics on erythromycin resistance in group A streptococci in Finland. N Engl J Med 1997;337:441-446. 
 Huovinen P, Cars O. Control of antimicrobial resistance: time for action. Br Med J 1998;317:613-614. (An editorial) 
 Huovinen P. Macrolide-resistant group A streptococcus – now in the United States. N Engl J Med 2002;346:1243-5. (Editorial) 
 Bush K, Courvalin P, Dantas G, Davies J, Eisenstein B, Huovinen P ym. Tackling antibiotic resistance. Nature Rev Microbiol 2011;9(12):894-6. 
 Tähtinen P, Laine MK, Huovinen P, Jalava J, Ruuskanen O, Ruohola A. A Placebo-Controlled Trial of Antimicrobial Treatment for Acute Otitis Media. N Engl J Med 2011; 364:116-26.
 Virta L, Auvinen A, Helenius H, Huovinen P, Kolho K-L. Repeated exposure to antibiotics is associated with the development of pediatric Crohn's disease – a Finnish nationwide register-based, case-control study. Am J Epidemiol 2012; 175:775-84. 
 Berendonk TU, Manaia CM, Merlin C, Fatta-Kassinos D, Cytryn E, Walsh F, Bürgmann H, Sørum H, Norström M, Pons M-N, Kreuzinger N, Huovinen P, Stefani S, Schwartz T, Kisand V, Baquero F, Martinez JL, and the European COST Action DARE group. Tackling antibiotic resistance: the environmental framework. Nature Rev Microbiol 2015;13(5):310-7. 
 Pekkala S, Munukka E, Kong L, Pöllänen E, Autio R, Roos C, Wiklund P, Fischer-Posovsky P, Wabitch M, Alen M, Huovinen P, Cheng S. Toll-like receptor 5 in obesity - the role of gut microbiota and adipose tissue inflammation. Obesity 2015;23:581-90. 
 Munukka E, Rintala A, Toivonen R, Nylund M, Yang B, Takanen A, Hänninen A, Vuopio J, Huovinen P, Jalkanen S, Pekkala S. Faecalibacterium prausnitzii treatment improves hepatic health and reduces adipose tissue inflammation in high-fat fed mice. ISME Journal 2017;11:1667-79. 

ORCID ID: orcid.org/0000-0003-0003-1539

 Lähteet 

 Aiheesta muualla 
 Kotisivu

Luokka:Suomalaiset lääkärit
Luokka:Turun yliopiston professorit
Luokka:Suomalaiset professorit
Luokka:Suomalaiset tietokirjailijat
Luokka:Turun kaupunginvaltuutetut
Luokka:Suomen evankelis-luterilaisen kirkon kirkolliskokousedustajat
Luokka:Vuonna 1956 syntyneet
Luokka:Elävät henkilöt
Luokka:Terveyden ja hyvinvoinnin laitos